CELEX: 32019D0451
Language: bg
Date: 2019-03-19 00:00:00
Title: Решение за изпълнение (ЕС) 2019/451 на Комисията от 19 март 2019 година относно хармонизираните стандарти за строителни продукти, изготвени по силата на Регламент (ЕС) № 305/2011 на Европейския парламент и на Съвета (Текст от значение за ЕИП.)

20.3.2019   
               
               
                  BG
               
               
                  Официален вестник на Европейския съюз
               
               
                  L 77/80
               
            
         РЕШЕНИЕ ЗА ИЗПЪЛНЕНИЕ (ЕС) 2019/451 НА КОМИСИЯТА
         от 19 март 2019 година
         относно хармонизираните стандарти за строителни продукти, изготвени по силата на Регламент (ЕС) № 305/2011 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 17, параграф 5 от него,
         като има предвид, че:
         
                     (1)
                  
                  
                     Съгласно Регламент (ЕС) № 305/2011 производителите следва да използват методите и критериите, установени в хармонизираните стандарти, чиито данни са публикувани в Официален вестник на Европейския съюз, за оценяване на експлоатационните показатели на строителните продукти, които са предмет на тези стандарти, във връзка с основните им характеристики.
                  
               
                     (2)
                  
                  
                     С писма M/109 от 29 август 1996 г., M/130 от 29 януари 1999 г., M/139 от 26 юни 2001 г., M/122 от 14 декември 1998 г. и M/135 от 5 май 2000 г. Комисията отправи към Европейския комитет по стандартизация (CEN) искане за изготвяне на хармонизирани стандарти по силата на Директива 89/106/ЕИО на Съвета (2) („мандати“). Данните за хармонизираните стандарти, изготвени въз основа на мандатите, се публикуват в Официален вестник на Европейския съюз (3).
                  
               
                     (3)
                  
                  
                     Мандатите позволяват преразглеждане на изготвените въз основа на тях хармонизирани стандарти. За да бъдат отчетени техническото развитие и изискванията на Регламент (ЕС) № 305/2011, CEN преразгледа няколко от тези хармонизирани стандарти. По-конкретно, CEN преразгледа хармонизираните стандарти за следните продукти: пожароизвестителни системи, фиброциментови плочи и допълнителни елементи, стъкло за строителството, фиброциментови листове.
                  
               
                     (4)
                  
                  
                     Комисията прецени дали преразгледаните от CEN хармонизирани стандарти са съобразени със съответните мандати и с Регламент (ЕС) № 305/2011.
                  
               
                     (5)
                  
                  
                     Преразгледаните от CEN хармонизирани стандарти са съобразени със съответните мандати и с Регламент (ЕС) № 305/2011. Следователно е целесъобразно да се публикуват данните на тези стандарти в Официален вестник на Европейския съюз.
                     
                  
               
                     (6)
                  
                  
                     В съответствие с член 17, параграф 5 от Регламент (ЕС) № 305/2011 за всеки хармонизиран стандарт, който заменя друг, се посочва период на едновременно прилагане. Такъв период на едновременно прилагане е посочен за стандарт EN 15824:2017 за разтвори за външни и вътрешни мазилки на основата на органични свързващи вещества, публикуван в Официален вестник на Европейския съюз (4). Понеже периодът не е достатъчно дълъг, за да се подготвят производителите за прилагане на стандарта, е необходимо да се посочи нов период на едновременно прилагане.
                  
               
                     (7)
                  
                  
                     За да се позволи на производителите възможно най-скоро да започнат да прилагат преразгледаните хармонизирани стандарти, настоящото решение следва да влезе в сила в деня на публикуването му в Официален вестник на Европейския съюз,
                     
                  
               ПРИЕ НАСТОЯЩОТО РЕШЕНИЕ:
         
            Член 1
            Данните за изготвените по силата на Регламент (ЕС) № 305/2011 хармонизирани стандарти за строителни продукти, които са изброени в приложение I към настоящото решение, се публикуват в Официален вестник на Европейския съюз.
            
         
         
            Член 2
            Данните за изготвените по силата на Регламент (ЕС) № 305/2011 хармонизирани стандарти за строителни продукти, които са изброени в приложение II към настоящото решение, се публикуват в Официален вестник на Европейския съюз заедно с нов период на едновременно прилагане на същите.
         
         
            Член 3
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 19 март 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 88, 4.4.2011 г., стр. 5.
         
            (2)  Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите членки по отношение на строителните продукти (ОВ L 40, 11.2.1989 г., стр. 12).
         
            (3)  ОВ C 92, 9.3.2018 г., стр. 139.
         
            (4)  ОВ C 92, 9.3.2018 г., стр. 139.
      
      
         
            ПРИЛОЖЕНИЕ I
            
                        №
                     
                     
                        Данни за стандарта
                     
                     
                        Данни за заменения стандарт
                     
                     
                        Начало на периода на едновременно прилагане
                        (ДД/MM/ГГГГ)
                     
                     
                        Край на периода на едновременно прилагане
                        (ДД/MM/ГГГГ)
                     
                  
                        1.
                     
                     
                        EN 54-5:2017+A1:2018
                        Пожароизвестителни системи — част 5: Топлинни пожароизвестители точков тип
                     
                     
                        EN 54-5:2000
                        Системи за откриване и известяване на пожари — част 5: Топлинни пожароизвестители. Точкови пожароизвестители със статичен елемент (максимални)
                        EN 54-5:2000/A1:2002
                     
                     
                        xx.yy.2019 г.
                     
                     
                        31.8.2022 г.
                     
                  
                        2.
                     
                     
                        EN 54-7:2018
                        Пожароизвестителни системи — част 7: Димни пожароизвестители. Пожароизвестители точков тип, използващи разсеяна светлина, пропускана светлина или йонизация
                     
                     
                        EN 54-7:2000
                        Системи за откриване и известяване на пожари — част 7: Димни пожароизвестители. Пожароизвестители точков тип, използващи разсеяна светлина, пропускана светлина или йонизация
                        EN 54-7:2000/A1:2002
                        EN 54-7:2000/A2:2006
                     
                     
                        xx.yy.2019 г.
                     
                     
                        31.8.2022 г.
                     
                  
                        3.
                     
                     
                        EN 492:2012+A2:2018
                        Фиброциментови плочи и допълнителни елементи. Изисквания за продукта и методи за изпитване
                     
                     
                        EN 492:2012
                        Фиброциментови плочи и допълнителни елементи. Изисквания за продукта и методи за изпитване
                     
                     
                        xx.yy.2019 г.
                     
                     
                        xx.yy.2020 г.
                     
                  
                        4.
                     
                     
                        EN 1096-4:2018
                        Стъкло за строителството. Стъкло с покритие. Част 4: Стандарт за продукт
                     
                     
                        EN 1096-4:2004
                        Стъкло за строителството. Стъкло с покритие. Част 4: Оценяване на съответствието/стандарт за продукт
                     
                     
                        xx.yy.2019 г.
                     
                     
                        xx.yy.2020 г.
                     
                  
                        5.
                     
                     
                        EN 1279-5:2018
                        Стъкло за строителството. Стъклопакети. Част 5: Стандарт за продукт
                     
                     
                        EN 1279-5:2005+A2:2010
                        Стъкло за строителството. Стъклопакети. Част 5: Оценяване на съответствието
                     
                     
                        xx.yy.2019 г.
                     
                     
                        xx.yy.2020 г.
                     
                  
                        6.
                     
                     
                        EN 12467:2012+A2:2018
                        Фиброциментови листове. Изисквания за продукта и методи за изпитване
                     
                     
                        EN 12467:2012
                        Фиброциментови листове. Изисквания за продукта и методи за изпитване
                     
                     
                        xx.yy.2019 г.
                     
                     
                        xx.yy.2020 г.
                     
                  
      
      
         
            ПРИЛОЖЕНИЕ II
            
                        №
                     
                     
                        Номер на стандарта
                     
                     
                        Данни за заменения стандарт
                     
                     
                        Начало на периода на едновременно прилагане
                        (ДД/MM/ГГГГ)
                     
                     
                        Край на периода на едновременно прилагане
                        (ДД/MM/ГГГГ)
                     
                  
                        1.
                     
                     
                        EN 15824:2017
                        Изисквания за разтвори за външни и вътрешни мазилки на основата на органични свързващи вещества
                     
                     
                        EN 15824:2009
                        Изисквания за разтвори за външни и вътрешни мазилки на основата на органични свързващи вещества
                     
                     
                        9.3.2018 г.
                     
                     
                        9.3.2020 г.